Det er i øjeblikket ikke muligt at købe almindelige billetter til togafgange, oplyser DSB i en pressemeddelelse. Det betyder, at det ikke er muligt at købe billetter på DSB.dk, i DSB App, billetautomater og Billetsalg på stationerne. - Der er tale om en periodisk fejl i systemet, som har være ustabilt siden tidligt i morges. Nu er systemet nede næsten konstant. Der er tale om et landsdækkende problem, siger trafikinformationschefen i DSB, Tony Bispeskov, til Ritzau. Det er stadig muligt for togpassagerer at anvende rejsekort og klippekort som betalingsmiddel for togbilletten, ligesom passagerer med pendlerkort heller ikke er ramt af problemet. Togbilletter kan købes hos DSB's personale om bord på Intercity- og regionaltogene, så der er ikke tale om en gratis fredagstur for de rejsende. Fredag er sammen med søndag den største ugentlige rejsedag i DSB-togene, og DSB oplyser, man man arbejder på højtryk for at løse problemet.
Det er ikke muligt at købe almindelige billetter. Rejsende kan dog købe billetter hos DSB-personalet i toget.